Hi ha moltes maneres de fer turisme en funció del motiu principal del teu viatge: de sol i platja, cultural, de natura, d'aventura, gastronòmic...Si ets un/a runner segurament somies donar la volta al món, tot participant en les principals curses que se celebren arreu.
Als carrers, a les platges, als parcs o a la muntanya, contínuament veiem gent de totes les edats corrent.
Fer esport i tenir uns hàbits de vida més saludables han portat a milions de persones a la pràctica del running, però, aquesta febrada ja va més enllà de l'àmbit esportiu, esdevenint un autèntic fenomen social.
Paral·lelament, les curses populars han vist créixer el nombre de participants, on els/les runners poden donar un aire més competitiu a la pràctica del seu esport preferit.
La marató, amb 42.195 metres de suor, fred i/o calor, esforç i patiment o plaer al límit, on per a la majoria la glòria està en arribar a la meta, sense importar en quina posició.
Evidentment, fer la volta al món participant en diverses maratons no està a l'abast de la majoria.
Aquí només fem un recull de les més famoses o més exòtiques, per si algun dia t'animes a participar en alguna d'elles i vols planificar el viatge amb temps.
Totes se celebren en indrets també atractius des del punt de vista turístic.
En alguns casos caldrà formalitzar la inscripció amb força antelació.
Les maratons i mitges maratons són curses molt exigents i cal anar molt preparat/da física i mentalment.
La planificació per a una carrera com aquesta s'ha d'estendre, com a mínim, al llarg de 4 o 5 mesos amb sessions setmanals de 4 ó 5 dies, 2 ó 3 dies en el cas de la mitja marató.
La teva nutrició també és un factor important a l'hora de prevenir lesions
No oblidis fer-te una revisió mèdica i escoltar la opinió i els consells del teu metge/ssa.
El Dia dels Patriotes (tercer dilluns d'abril) es disputa la marató més antiga del món, que data de 1897 ( amb permís és clar dels creadors de la marató, a l 'època de la Grècia clàssica).
És un recorregut muntanyenc però que finalitza a la ciutat davant de la Biblioteca Pública de Boston.
És necessari acreditar una marca concreta per participar.
La gran majoria de runners té marcada aquesta fita en lletres vermelles i negreta a la seva agenda, per anar-hi al menys un cop a la vida.
Potser no és la millor marató, però sí la més mediàtica.
Córrer i competir per Central Park, Brooklyn, Queens i la Quinta Avinguda és tot un somni.
Atesa la gran demanda que hi ha per participar, caldrà acreditar una marca concreta i en el cas de no tenir-la, no hi haurà més remei que participar en un sorteig.
La marató se celebra el mes d'abril.
Té un traçat metropolità, pla i ràpid, ideal per batre records, passant per 29 barris i pels llocs més icònics de la ciutat.
New York és més famosa (entre d'altres coses) pels seus gratacels, però sabies què els primers gratacels dels Estats Units es van construir aquí, a la ciutat del vent.
La cursa té també un vessant solidari i benèfic.
Chicago, una de les grans ciutats dels Estats Units bé mereix una visita.
Si vols una marató amb vistes aquesta és la teva opció, amb un circuit ple de paisatges espectaculars travessant boscos i vorejant les costes californianes al costat de l'Oceà Pacífic.
La cursa se celebra el mes d'abril.
Califòrnia té els suficients atractius per quedar-se uns dies després de la cursa.
Deixem l'asfalt per aquestes àrides i volcàniques terres que et faran creure que estàs corrent pel planeta Mart.
La cosa es posa molt seriosa en aquesta cursa que se celebra a mitjans de novembre.
La prova és extremadament exigent, només apta per autèntics "marcians".
Es corre per la regió de Sant Pere d'Atacama i es comença a una altitud de 4.475 metres prop del Tròpic de Capricorn, al costat del Volcà Lascar.
La línia de meta està a uns pocs quilòmetres de la petita vila de Talabre i a una altitud de 3.603 metres.
És imprescindible ser-hi i entrenar uns quants dies abans de la prova per assolir una bona adaptació a l'altitud.
Passem de l'infern de la Volcano Marathon al paradís de Hawaii.
Ideal per canviar la cursa de San Silvestre o dels Nassos per la marató de Honolulu, també amb ambient nadalenc als carrers, ja que se celebra al desembre.
És la quarta marató més gran d'Estats Units i podràs anar de tranquil ja que no hi límit ni de participants ni de temps.
I desprès...doncs a gaudir del paradís de l'exuberància de les illes!
Res tan motivador com fer una cursa on el circuit és una de les meravelles del món, la Gran Muralla Xinesa.
Un cop superada l'emoció inicial, dir-te que et preparis per suar la cansalada.
5.164 graons que hauràs de pujar i baixar, la qual cosa converteix aquest circuit en una muntanya russa.
La prova se celebra el mes de maig.
I ja que has arribat fins aquí, després pots aprofitar per fer un tomb per la Xina.
Aquesta marató és una de les mes joves (només 10 anys de vida) i una de les més exòtiques.
També, una de les més friquis, ja que hauràs de córrer amb Doraemons, Power Rangers i més personatges del Manga.
El nombre de sol·licituds és tan gran, que els aspirants han d'entrar en un sorteig per poder participar.
Un dia abans se celebra la Carrera Internacional de l'Amistat adreçada als acompanyants dels/les participants a la marató.
En aquest recull no podia faltar la marató del país que va crear aquesta cursa l'any 490 a.
C. La història a cavall entre el mite i la realitat va originar un esdeveniment que és la prova reina de l'atletisme en l'actualitat.
Sortint des de l'estadi de Maratón fins arribar a la meta a l'estadi Panathinaikó (on es van celebrar els primers jocs olímpics de l'era moderna) hauràs de patir un circuit trenca cames amb baixades i pujades constants.
La UNESCO dona suport a aquesta competició com a esdeveniment esportiu, històric i cultural.
Si vols sentir-te com un/a heroi/ïna de la mitologia, aquesta és la teva marató.
No podia faltar tampoc la marató de la nostra estimada Barcelona, actualment una de les ciutats més visitades del món i de les més fotografiades a les xarxes socials.
Un circuit totalment urbà i pla, que travessa Plaça Espanya, Camp Nou, Diagonal, Passeig de Gràcia, Sagrada Família, Torre Agbar, Fòrum, Plaça Sant Jaume i Plaça Catalunya.
La prova se celebra el mes de març i és la més massiva de l'Estat espanyol i una de les més importants d'Europa al costat de París, Londres i Berlin.
Cursa urbana per una ciutat que des de la reunificació ha donat un gran salt cap a la modernitat i val molt la pena de visitar.
La prova se celebra al mes de setembre i el recorregut va des del Belin Est al Berlín Oest.
La prova també està oberta als patinadors en línia.
A Berlín presumeixen de tenir la marató més ràpida del món.
Aquesta cursa va néixer a un pub de Londres a l'any 1981 i té un clar objectiu benèfic.
Bona part de la recaptació es destina a obres benèfiques, cada any amb una temàtica diferent, com a les maratons de TV3.
Circuit urbà i totalment pla que no es deixa cap dels indrets més representatius de la city.
Si vols córrer aquesta marató i fer turisme per Londres, abril és el mes que has d'apuntar a la teva agenda.
La cursa se celebra el mes d'abril i esdevé una gran festa popular no només per als participants, sinó també per al públic que participa a les nombroses activitats lúdiques que tenen lloc al llarg del recorregut.
El circuit urbà és molt pla i passa pels llocs més bonics i emblemàtics de la ciutat de la llum.
Hem de començar dient que aquesta no és una opció barata.
Però, córrer la prova per la reserva de vida natural de Lewa, envoltat de zebres, girafes, rinoceronts i lleons, no té preu.Tres helicòpters i 140 rangers armats vetllaran per la teva seguretat.
Una marató amb una gran dosi d'aventura.
Aquesta prova que se celebra al mes de maig ofereix, com la Big Sur International Marathon, un gran atractiu paisatgístic amb panoràmiques inoblidables de la costa australiana al llarg del seu recorregut.
A més s'organitzen moltes activitats lúdiques per als participants.
Tenint en compte que la prova té lloc a les antípodes i que a Austràlia no es pot anar cada any, fer una estada d'uns quants dies és del tot recomanable.
Aquest recull de maratons només és un petita mostra de totes les que se celebren arreu del món.
En aquests webs pots obtenir informació de moltes de les proves que se celebren al llarg de l'any.